kardosdrur/scandi-wiki huggingface dataset:
Birgitte Josefsen

Birgitte Josefsen (10. oktober 1951) er en dansk sygeplejerske, politiker og tidligere folketingsmedlem for Venstre fra 2005 til 2015. Hun er uddannet sygeplejerske i 1974.

Hun har været medlem af amtsrådet i Nordjyllands Amt 1994-2005 og af byrådet i Brønderslev Kommune siden 1998.

Fra 2002 til 2005 var hun formand for social- og sundhedsudvalget i Brønderslev Kommune, hvorefter hun fortsatte sin karriere som medlem af Folketinget for Hobro-kredsen. 

Birgitte Josefsen er næstformand for Folketingets Planlægnings- og Miljøudvalg. Desuden er hun formand for Produktionsskoleforeningen i Danmark og sundhedsordfører for Venstre.

Fra november 2006 Formand for §71-tilsynet, som jf. Grundloven fører tilsyn med tvangsindlagte psykiatriske patienter, anbragte børn med flere.

Fra 2010 er Josefsen er medlem af regionsrådet i Region Nordjylland.

Hun ønskede ikke at genopstille ved folketingsvalget 2015.

Referencer

Ekstern henvisninger 

Hjemmeside

Tidligere folketingsmedlemmer fra Venstre
Folketingsmedlemmer i 2000'erne
Sygeplejersker fra Danmark
Amtsrådsmedlemmer fra Venstre
Regionsrådsmedlemmer fra Venstre
Folketingsmedlemmer i 2010'erne
Kommunalbestyrelsesmedlemmer fra Venstre
Vientiane

Vientiane er hovedstad i det sydøstasiatiske land Laos og ligger ved Mekongfloden. Floden danner her grænse til Thailand. Der er indbyggere.

Vientiane blev hovedstad i Lan Xang i 1560, da kong Setthathirath etablerede den. Da Lan Xang faldt sammen i 1707, blev Vientiane et selvstændigt kongedømme. I 1779 blev byen erobret af den siamesiske general Phraya Chakri, og den blev en siamesisk vasalstat. Vientiane blev fransk i 1893 og hovedstad over det franske Laos i 1899.

Seværdigheder 
 Buddha Park
 Ho Phra Kaeo
 Lao Nationalmuseum
 Patuxay
 Pha That Luang
 That Dam
 Wat Ong Teu Mahawihan
 Wat Si Muang
 Wat Si Saket
 Wat Sok Pa Luang

Referencer 

Byer i Laos
Gtk Sharp

Gtk# er nogle bindinger til brugergrænseflade-toolkittet GTK+ skrevet i programmeringssproget C#. Gtk# er dog ikke begrænset til kun at kunne bruges med C# pga. .NET/Mono-miljøets sprogneutralitet. Dermed kan Gtk# bruges med alle .NET-programmeringssprog som f.eks. Boo, Nemerle eller VB.NET.

Bindingerne er et alternativ til Microsofts egne bindinger til Windows' grafik-API, Win32, kaldet WinForms, og de bruges især på ikke-Windows systemer, der bruger Mono i stedet for Microsofts .NET.

Eksempler på Gtk#-programmer:

 Banshee
 F-Spot
 Muine
 Beagle

Ekstern henvisning 
Projektets hjemmeside på SourceForge.

Programbiblioteker
Toolkit

En toolkit eller grafisk toolkit er i programmeringssammenhænge API-programmører kan kalde fra deres program, således at de kan konstruere grafiske brugerflader.

Datalogi
Niels Busch-Jensen

Niels Christian Frederik Busch-Jensen f. Busch Jensen (21. september 1886 i Sundby, København – 7. februar 1987 i København) var en dansk politiker fra Socialdemokraterne og i to perioder justitsminister. Modstandsarbejde i Ringen (modstandsgruppe) og medlem af Frihedsrådets juridiske udvalg. Medlem af Folketinget 1945-1953.

Justitsminister i Regeringen Vilhelm Buhl II og i Regeringen Hans Hedtoft I.

Kilder 
 HVEM-HVAD-HVOR 1949, Politikens Forlag, København 1948
 HVEM-HVAD-HVOR 1988, Politikens Forlag, København 1987.

Eksterne henvisninger 
 

Justitsministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Hundredårige
Personer i Kraks Blå Bog (afdøde)
Medlemmer af Ringen
Advokater fra Danmark
Folketingsmedlemmer i 1940'erne
Folketingsmedlemmer i 1950'erne
Landstingsmedlemmer fra Socialdemokratiet
Landstingsmedlemmer i 1950'erne
Personer i Dansk Biografisk Leksikon
Stjerneanis-slægten

Stjerneanis-slægten (Illicium) er en lille slægt fra Østasien og Nordamerika. Det er stedsegrønne buske eller små træer med aromatiske blade, blomster og frugter. Her omtales kun den, som har økonomisk betydning i Danmark.

Arter 
 Stjerneanis (Illicium verum)

Se også 
 Stjerneanis som krydderi

Schisandraceae
Hardcore porno

Hardcore porno er en betegnelse for hård porno, hvor man ser eksplicit penetration, eksempelvis film som Ole Eges Bordellet (1972) og Knud Vesterskovs Constance (1998).

I modsætning til softcore viser hardcore i pornografiens verden, hvad der foregår. Dvs. at, hvor klip af direkte penetration og nærbilleder af kønsdele er udeladt, vil man i hardcore finde dette. Desuden vil man i hardcore ofte finde nærbilleder af mandens ejakulation og pigens sprøjtende kønsorgan. 

Sexologi
N.P.L. Dahl

Niels Peter Lorentsen Dahl (1. oktober 1869 i Sønder Bjert ved Kolding – 7. maj 1936 i Hellerup) var en dansk sognepræst, politiker og kirkeminister.

Han var valgt til Folketinget for socialdemokraterne i Præstø Amts 5. valgkreds (Vordingborg) 20. maj 1913-22. april 1918 og landstingsmand for 2. kreds 11. maj 1918-7. maj 1936. Som kirkeminister gennemførte han bl.a. en større sognereform i København, som gjorde, at Christiansborg Slotskirke mistede sin status som hofkirke og herefter blev gjort til sognekirke i et nyoprettet sogn.

Han blev student fra Aarhus Katedralskole og cand. theol. 1896. Han blev året efter ansat som kateket ved Vor Frelsers Kirke i København, sognepræst i Brande 1899 og i Sædder ved Køge 1907-24.

Han var kirkeminister i Ministeriet Thorvald Stauning I (1924-1926) og til rekonstruktionen af Ministeriet Thorvald Stauning II (1929-1935) den 4. november 1935.

Kilder 
 Rigsdagens medlemmer gennem 100 år, København: J.H. Schultz Forlag 1949.
 HVEM-HVAD-HVOR 1937, Politikens Forlag, København 1936.
 Kirkeministeriet hjemmeside

Eksterne henvisninger 
 

Præster fra Danmark
Kirkeministre fra Danmark
Tidligere folketingsmedlemmer fra Socialdemokraterne
Personer fra Kolding
Folketingsmedlemmer i 1910'erne
Landstingsmedlemmer i 1910'erne
Landstingsmedlemmer i 1920'erne
Landstingsmedlemmer i 1930'erne
Personer i Kraks Blå Bog (afdøde)
Landstingsmedlemmer fra Socialdemokratiet
Harald Scavenius

Harald Roger Scavenius (27. maj 1873 på Gjorslev – 24. april 1939 i Haag) var en dansk udenrigsminister, diplomat og kammerherre.

Han var søn af Jacob Scavenius og hustru Louise f. Castonier. Han blev student (privat dimitteret) 1892, mag.art. 1900, assistent i Udenrigsministeriet samme år, legationssekretær i Petrograd 1904, i Paris 1909, legationsråd i London 1911, gesandt i Petrograd 1912 og var udenrigsminister i Ministeriet Neergaard II 1920-22. Dernæst var han gesandt i Rom 1923 og i Haag og Bern fra 1928.

Under 1. Verdenskrig betegnede han sig selv som konservativ. Som professionel diplomat lod han sig aldrig vælge til Rigsdagen.

Han var ærespræsident i komiteen for Danmarks deltagelse i de Olympiske Lege.

Scavenius blev Ridder af Dannebrog 1910, kammerherre 1915, Dannebrogsmand 1917 og modtog Fortjenstmedaljen af guld 1918. Få dage før folketingsvalget i september 1920 blev han Kommandør af 1. grad af Dannebrog. 1935 fik han Storkorset. Han bar desuden mange udenlandske ordener, bl.a. Æreslegionen.
 
Han er begravet på Holtug Kirkegård.

Kilder 
 HVEM-HVAD-HVOR 1940, Politikens Forlag, København 1939.
 Kraks Blaa Bog'' 1929

Eksterne henvisninger 
 

Udenrigsministre fra Danmark
Gesandter fra Danmark
Kammerherrer fra Danmark
Storkors af Dannebrog
Modtagere af Fortjenstmedaljen i guld
Harald
Personer i Kraks Blå Bog (afdøde)
Personer i Dansk Biografisk Leksikon
Modtagere af Æreslegionen
Carl Moltke (udenrigsminister)

Carl Poul Oscar greve Moltke (2. januar 1869 i Görz, Østrig – 5. september 1935 på Christiansholm) var en dansk greve, diplomat, officer og udenrigsminister, halvbror til Frederik Moltke.

Han var søn af Adam greve Moltke. Moltke blev sekondløjtnant i Flåden 1889, premierløjtnant 1894, leder af en opmålings-Ekspedition til Sydvestgrønland 1894, gjorde tjeneste i den franske Marine 1895-97, afsked 1901. Legationssekretær, overordentlig gesandt og befuldmægtiget minister i Washington D.C. USA 1908.

1893 ledede  Carl Moltke sammn med Vilhelm Garde en indlandsisekspedition til kysten mellem Julianehåb og Nanortalik i det sydvestlige Grønland.

Moltke var dansk gesandt i Berlin under 1. verdenskrig og blev på Erik Scavenius' anbefaling udenrigsminister i Ministeriet Thorvald Stauning I, selvom han ikke var socialdemokrat.

Han var Storkorsridder af Dannebrogordenen.

Moltke er begravet på Ordrup Kirkegård.

Kilde 
HVEM-HVAD-HVOR 1936, Politikens Forlag, København 1935.Kraks Blaa Bog'' 1910

Eksterne henvisninger

Referencer 

Udenrigsministre fra Danmark
Gesandter fra Danmark
Carl 02
Grever fra Danmark
Søofficerer fra Danmark
Storkors af Dannebrog
Personer i Kraks Blå Bog (afdøde)
Danskere i fremmed militær tjeneste
Personer i Dansk Biografisk Leksikon
Aldo Moro

Aldo Moro (født 23. september 1916 i Maglie, Lecce, Italien, død 9. maj 1978 i Rom, Italien) var en italiensk politiker og juraprofessor. Han var en af de vigtigste ledere i partiet Kristendemokraterne (Democrazia Cristiana) og anset som en god og tålmodig forhandler.

Moro var den politiker som blev valgt flest gange til ministerpræsident i Italien efter anden verdenskrig, nemlig fem gange fordelt på mere end seks år.

Moro blev kidnappet på åben gade - via Mario Fani i Rom - den 16. marts 1978 af militante fra de Røde Brigader (Brigate Rosse), en terrororganisation, som havde som mål med våbenmagt at oprette en revolutionær stat. Efter hårde forhandlinger, hvor den italienske regering nægtede at bøje af for terroristernes krav, blev den døde Moro fundet i bagagerummet på en bil, parkeret ved en kirkemur i via Michelangelo Caetani i Rom, kun få hundrede meter fra kristendemokraternes hovedkontor. 

32 medlemmer af terrororganisationen - deriblandt Moros drabsmænd - blev i januar 1983 dømt til livsvarigt fængsel.

Noter

Eksterne henvisninger 

Politikere fra Italien
Italiens premierministre
Italienere i 1900-tallet
H.G.F. Holm

Heinrich Gustav Ferdinand Holm (23. april 1803 i Berlin – 1. maj 1861 på Almindelig Hospital i København) var en dansk kunstner; han kendes også som Fattigholm. Han var søn af kobberstikker Jens M. Holm.

Holms tilnavn kom ikke af ingenting: Det meste af sin voksne tilværelse levede han i fattigdom, og han døde indlagt på friplads af Københavns fattigvæsen. Hans situation blev ikke nemmere af, at han var enkemand og far til fire børn, og at han angiveligt havde hang til alkohol. Han skaffede indtægter ved bl.a. at udføre tegninger og akvareller og sælge dem – ofte til spotpris. En del af dem blev stukket af hans far.

Den nyeste forskning viser dog, at han ikke havde hang til alkohol, men led af sindssyge. Han arvede den og gav den videre til to af sine børn.
Læge Christian Lunn fra Selskabet for Dansk Memorabilitet forklarede det i 2013 ved afsløringen af en mindeplade for 'Fattigholm' på ejendommen på hjørnet af Amaliegade og Sankt Annæ Plads, hvor kunstneren boede en kort tid. Holm flyttede ofte med familien som fattigfolk flest i Guldalderen.
 
På trods af de vanskelige kår har Holm udvist betydelige evner. Hans motiver var ofte landskabsmotiver fra Sjælland og bybilleder fra København, og de har  historisk interesse, fordi de er udført med stor nøjagtighed og detaljerigdom.

I 1818-27 udførte han flere tegninger for Oldsagskommissionen bl.a. af guldbrakteater og udgravningen af nordhøjen i Jelling. I 1823 var han ophavsmand til en vignet til Danske Magazin, der benyttede den til 1886 og igen fra 2004.

Til Holms sidste arbejder hører hans akvareller fra Almindelig Hospital i Amaliegade hvor han døde af tuberkulose  den 1. maj 1861. Han er begravet på Assistens Kirkegård. 

Hans arbejder findes i Københavns Museum, Øregaard Museum, Nationalmuseet, Det Kongelige Biblioteks billedsamling, Den Kongelige Kobberstiksamling, Thorvaldsens Museum, Det Nationalhistoriske Museum på Frederiksborg Slot og Museet for Søfart.

Litteratur 
 Knud J. Krogh og Bodil Leth-Larsen: "Fattig Holm som antikvarisk tegner. Om maleren H.G.F. Holms arbejde for Oldsagskommissionen 1818-27" i Nationalmuseets Arbejdsmark 1990, s. 118-29
 Steffen Linvald: Fra Christiansborg til Frederiksstaden – En byvandring med landskabsmaleren H.G.F. Holm gennem København i forrige aarhundrede samt nogle træk af hans liv, Det Berlingske Bogtrykkeri 1960.
 Erik Housted: Fattig-Holm. Tre guldalderskæbner. Guldsmeden Michael Holm 1774-1860, kobberstikkeren Jens Holm 1776-1859, maleren Heinrich Gustav Ferdinand Holm 1803-1861, København: Forlaget Rhodos 1994.

Eksterne henvisninger 

 

Malere fra Danmark
Danskere i 1800-tallet
Tegnere fra Danmark
Personer fra Berlin
Personer i Dansk Biografisk Leksikon
Bilorientering

Bilorientering er en form for motorsport, hvor deltagerne i bil skal følge en rute ved hjælp af kort eller forskellige andre rutebeskrivelser. Ruten skal gennemkøres på en opgivet tid, og undervejs skal de gældende regler i færdselsloven overholdes. Bilorienteringsløb afholdelse normalt af motorklubber og hvert løb kræver forudgående tilladelse af politiet.

Hver deltagerbil har foruden føreren en observatør, hvis opgave det er at tyde de udleverede ruteanvisninger og instruere køreren om ruten. 

Bilorientering kan gennemføres med meget simpelt udstyr: Foruden en lovlig bil kræves kun en kuglepen, en lineal og et plade til brug som kortbord. Et kompas og et ur anbefales dog også, ligesom en triptæller i bilen er meget nyttig. Sportens udøvere investerer dog gerne i mere udstyr som f.eks. fartpiloter, der automatisk kan hjælpe med at beregne ankomsttidspunkter, gennemsnitsfart etc. 

Kontrol af deltagernes korrekte gennemkørsel af ruten sker ved hjælp af henholdsvis skilte som bliver sat ud som man så skal skrive ned på sit udlevede kontrolkort. Der bliver også sat "snyde" skilte ud som man får hvis man kører uden for ruten. F.eks. hvis der står 3 containere ved siden af hinanden med 6 meters mellemrum så man ved at køre i mellem disse får 3 "veje". Så kan man sætte skilte ved 2 af vejene og så skal man selvfølgelig køre den rigtige vej for at få det rigtige skilt. Får man det forkerte skilt giver det strafpoint. Man kan også sætte et skilt ved rutekontroller og tidskontroller. Begge typer kan være opgivne eller åbne, dvs. med kendt placering, eller være hemmelige (dvs. at de optræder på ruten, uden at deltagerne kender dem i forvejen). 

Deltagerne kører efter køreordrer, som udleveres på et startsted, og som kan dække hele ruten eller kun frem til en opgiven rutekontrol, hvor der så udleveres køreordrer til næste etape. 

Der findes forskellige typer køreordrer, som 
 Rutekort, som er kortudsnit, hvorpå der kan være anført steder eller punkter, man skal køre til eller gennem
 Tulipaner, som kun viser et stiliseret vejforløb (som regel i form af vejsving, T-kryds og lignende) samt en retning og en afstand
 Retningsangivelser, hvor der er angivet en kompasretning og en afstand
 Stregskitser, der er målfaste skitser af et vejforløb

Se også 
 Hjemmeside for Dansk Automobil Sports Union – DASU
 DASU's regler for motorsport 
 Økonomiløb
 Pålidelighedsløb

Bilsport
Orientering
Andrej Tarkovskij

Аndrej Аrsenjеvitsj Таrkovskij  (, ; født 4. april 1932, Savrasje, Ivanovo oblast, Russiske SFSR, død 29. december 1986, Paris, Frankrig) var en russisk filminstruktør, forfatter og skuespiller.

Tarkovskijs film er kendte for deres filosofiske replikker, perfektionistiske kameraføring og andægtige tempo.

Filmografi 
 Ubijtsy (; ) (1956) – Tarkovskijs første film som studerende ved VGIK, den sovjetiske statsfilmskole. Kortfilm baseret på en novelle af Ernest Hemingway af samme navn.
 Konsentrat (en. Concentrate) (1958) – Filmmanuskript, der aldrig blev realiseret
 Segodnja uvolnenija ne budet (; ) (1958) – Kortfilm ved VGIK
 Katok i skripka (; ) (1960) – Tarkovskijs afgangsfilm fra VGIK skrevet sammen med Andrej Kontjalovskij.
 Ivans barndom (, ) (1962) – Vinder af guldløven for "Bedste Film" ved Venedig Film Festival i 1962. Filmens omdrejningspunkt er den tolvårige Ivan, der under Anden Verdenskrig spionerer mod den tyske invasionsstyrke.
 Den yderste dom (,  (1966) – En film baseret på den russiske ikonmaler Andrej Rubljovs liv.
 Solaris (, ) (1972) – Filmatisering af Stanisław Lems roman af samme navn.
 Spejlet (, ) (1975) – En delvist selvbiografisk film, der blandt andet følger en døende mands barndomsminder akkompagneret af dokumentariske brudstykker fra den russiske historie.
 Vandringsmanden (, ; ) (1979) – Inspireret af romanen Roadside Picnic skrevet af brødrene Boris og Arkadij Strugatskij.
 Tempo di Viaggio () (1982) – En dokumentar lavet for italiensk tv.
 Nostalgija (, ) (1983)
 Offeret (. ; ) (1986)

Eksterne henvisninger 

 Læs essay om Andrej Tarkovskij her: Manden der så englen.
 

Filminstruktører fra Rusland
Personer fra Ivanovo oblast
Krzysztof Kieślowski

Krzysztof Kieślowski () (født 27. juni 1941 Warszawa, Polen, død 13. marts 1996 i Warszawa) var en polsk filminstruktør og manuskriptforfatter.

Filmografi

Dokumentarer/kortfilm 
 From the City of Łódź (Z miasta Łodzi) (1969)
 I Was a Soldier (Byłem żołnierzem) (1970)
 Workers '71: Nothing About Us Without Us (Robotnicy '71: Nic o nas bez nas) (1971)
 Pedestrian Subway (Przejście podziemne) (1973)
 First Love (Pierwsza miłość) (1974)
 Curriculum Vitae (Życiorys) (1975)
 Hospital (Szpital) (1976)
 The Calm (Spokój) (1976)
 I Don't Know (Nie wiem) (1977)
 From a Night Porter's Point of View (Z punktu widzenia nocnego portiera) (1978)
 Station (Dworzec) (1981)
 Short Working Day (Krótki dzień pracy) (1981)

Spillefilm 
 Personnel (Personnel) (1975)
 The Scar (Blizna) (1976)
 Camera Buff (Amator) (1979)
 Blind Chance (Przypadek) (1981)
 No End (Bez końca) (1984)
 Dekalog (1989-90) (serie af 10 tv-film)
 En lille film om kunsten at dræbe (Krótki film o zabijaniu) (1988)
 En kærlighedshistorie (Krótki film o miłości) (1988)
 Veronikas to liv (La Double vie de Véronique/Podwójne życie Weroniki) (1991)
 Blå (Trois couleurs: Bleu) (1993)
 Hvid (Trois couleurs: Blanc/Trzy kolory: Biały) (1994)
 Rød (Trois couleurs: Rouge) (1994)

Eksterne henvisninger 

 

Personer fra Warszawa
Filminstruktører fra Polen
Manuskriptforfattere
Modtagere af Sonningprisen
Emir Kusturica

Emir Kusturica (udtales Kusturitsa, ; født 24. november 1954) er en bosnisk filminstruktør. Han vandt Den Gyldne Palme på Filmfestivalen i Cannes for filmen Underground (1995).

Filmografi 
 Guernica 1978, kortfilm
 Do You Remember Dolly Bell? (Sjećaš li se, Dolly Bell) 1981
 When Father Was Away on Business (Otac na službenom putu) 1985
 Time of the Gypsies (Dom za vešanje) 1988
 Arizona Dream, 1993
 Underground, 1995
 Black Cat, White Cat (Crna mačka, beli mačor) 1998
 Super 8 Stories 2001, dokumentar
 Livet er et Vidunder (Život je čudo), 2004

Referencer

Eksterne henvisninger

 

Filminstruktører fra Serbien
H.P. Ingerslev

Hans Peter Ingerslev (3. maj 1831 på Marselisborg i Aarhus – 20. april 1896 i København) var en dansk politiker og minister.

Født i Aarhus som søn af godsejer Caspar Peter Rothe Ingerslev. Student fra Latinskolen i Aarhus i 1849.

Dansk godsejer til Marselisborg herregård. Medlem af Folketinget for partiet Højre 1873 – 1876 og 1879 – 1884. Medlem af Landstinget 1884 – 1896.

Som indenrigsminister gennemførte H.P. Ingerslev love om fattigvæsen, alderdomsunderstøttelse og sygekasser. Var endvidere med til anlæggelse af Københavns Frihavn.

Ingerslevs Boulevard i Aarhus, der blev anlagt i 1903, er opkaldt efter H.P. Ingerslev. Det samme gælder Ingerslevsgade på Vesterbro i København.

1890 blev han Storkorsridder af Dannebrogordenen.

 Indenrigsminister i Ministeriet Estrup i perioden 7. august 1885 til 15. januar 1894
 Minister for offentlige arbejder i Ministeriet Estrup i perioden 15. januar 1894 til 7. august 1894
 Minister for offentlige arbejder i Ministeriet Reedtz-Thott i perioden 7. august 1894 til 20. april 1896.

Se også 
 Slægten Ingerslev
 Jægergården | København

Kilde 
 Dansk biografisk Lexikon – side 302-306

Eksterne henvisninger 
 
 

Indenrigsministre fra Danmark
Transportministre fra Danmark
Folketingsmedlemmer i 1870'erne
Folketingsmedlemmer i 1880'erne
Landstingsmedlemmer i 1880'erne
Landstingsmedlemmer i 1890'erne
Godsejere fra Danmark
Personer fra Aarhus
H.P.
Storkors af Dannebrog
Folketingsmedlemmer fra Højre (1881-1915)
Landstingsmedlemmer fra Højre (1881-1915)
Personer i Dansk Biografisk Leksikon
D.W. Griffith

David Lewelyn Wark 'D.W.' Griffith (født 22. januar 1875 i Kentucky, død 23. juli 1948 i Hollywood, Californien) var en amerikansk skuespiller, filmproducer og filminstruktør. Han bliver betragtet, som en af de mest indflydelsesrige personer i filmhistorien, han var en pionér indenfor flere grene af filmklipning og han udvidede spillefilmskunsten.

Biografi 

At filmhistoriens første auteur var en kompleks og paradoksal natur, gør ham ikke mindre interessant. Griffith var et paradoks – en sydstatsromantiker med hang til det melodramatiske, hvis filmpoesi ofte byggede på en udtalt racisme og sentimentalitet. Hans far, en tidligere slavehandler, blev ruineret under borgerkrigen, hvilket sandsynligvis har motiveret de fordomme, vi oplever i flere af hans værker. Spørgsmålet er dog, hvor racistisk Griffith i virkeligheden var, og om hans fordomsfulde fremstillinger af USA's sorte befolkning ikke i lige så høj grad var et udslag af datidens generelle amerikanske holdninger vedr. racespørgsmål. Griffith var i hvert fald ikke alene med sine holdninger – bl.a. blev den fordomsfulde storfilm En nations fødsel vist for et begejstret publikum i det amerikanske parlament.

Den racediskussion, der på kryds og tværs synes præge hans film, medfører, at Griffith som person er svær at få hold på. Snart bliver han beskrevet som en modbydelig racist og snart som nuancerende humanist. Sandheden er nok, at han befandt sig et sted imellem disse poler.

Griffiths store drøm var at blive forfatter. Ved siden af en karriere som skuespiller skrev han således stykket A Fool And A Girl (1906), der senere blev modtaget negativt af kritikerne. Forfatterkarrieren blev aldrig en succes, men den dannede grundlag for kontakten til det innovative filmselskab American Mutoscope and Biograph Company (grundlagt i 1895). Det var her Griffiths karriere tog fart, og det var her, han mødte sin fotograf gennem størstedelen af karrieren Billy Bitzer (1872-1944).

Griffith store bidrag til filmhistorien ligger ikke mindst i filmene En nations fødsel og Broken Blossoms. Den første er et studie i filmfortællingens narrative teknikker og er intet mindre end imponerende set i forhold til produktionstidspunktet. Den anden er i en mindre skala, men ikke mindre betagende af den grund. Også her beviser Griffith sin beherskelse af filmens narrative teknikker, og visuelt æstetisk er filmen en perle.

Frem til 1920 er Griffith en altoverskyggende person, og det er i høj grad ham, der står bag de tiltag, der gør, at filmen i dag betragtes som en kunstform på linje med andre kunstformer. Yderligere har han også en stor andel i skabelsen af "drømmefabrikken" Hollywood, idet han var medstifter af filmselskabet United Artists.

Ved hans død i 1948 i Los Angeles, blev D.W. Griffith hyldet kloden rundt som "the father of cinema".

Udvalgt filmografi 

 En nations fødsel (1915)
 Intolerance (1916)
 Broken Blossoms (1919)
 True Heart Susie (1919)
 Way Down East (1920)
 Orphans Of The Storm (1921)
 America (1924)

Referencer

Eksterne henvisninger 

 

Filminstruktører fra USA
Filmproducere fra USA
Skuespillere fra USA
Hollywood Walk of Fame